Qanday pishiriqlardan tayyorlash mumkin: piroglar

Gazeta.uz va Zira.uz sahifalari hamkorlikda piroglar retseptlarini taqdim etadi.
Siz bundan oldin baqlajon va tovuq go‘shti solib pishiriladigan pirog haqida eshitganmisiz? Albatta yo‘q, chunki bu noyob retsept bo‘lib, endilikda yaqinlaringizni bu antiqa pirog bilan lol qoldirishingiz mumkin.
«Kungaboqar» pirogи har qanday dasturxonga ko‘rk bag‘ishlovchi, ikki xil, qiymali va pishloqli asosdan tashkil topgan mazali yegulikdir. Asosiysi, bu pishiriqni mehr ila tayyorlash kerak, shunda o‘zingiz kutgan natijaga erishasiz.
Tuxum va ko‘k piyozli pishiriqlarni yaxshi ko‘rasiz, ammo ularni tayyorlashga vaqtingiz yo‘qmi? Quyma pirog sevimli pishiriqlaringizni aniq o‘rnini bosa oladi. Tuxum va ko‘k piyoz uyg‘unligida kefirdan tayyorlangan mayin va juda ham yumshoq bo‘lgan quyma pirogni tayyorlash jarayoni umuman qiyinchilik tug‘dirmaydi.
Go‘shtli pirog ko‘pchilikning eng sevimli pishiriqlaridan biri ekanligi hech kimga sir emas. Bu pirogнинг xamiriga kefir solib tayyorlaniladi.Bu pirogga shakl berish usuli kavkazcha piroglarni eslatadi, ammo unga xamirturush solinmaydi. Uning tugilishi esa juda antiqa.
Sovuq va bir oz yoqimsiz ob-havo oqshomlarini bayramga aylantirishi hech gap emas. Masalan ajoyib go‘shtli pirog «Xrizantema» pishirish orqali.Yumshoq va mazali, oshirma xamirdan tayyorlanib, ichiga qiyma va pishloq uyg‘unlashtirilgan bu pirog ishtahani ochib, kayfiyatni ko‘tarishi aniq.
Kuz fasli juda himmatli fasllardan bo‘lib, aynan shu faslda meva-sabzavotlardan to‘yib iste’mol qilish imkoniyati tug‘iladi. Shulardan biri olxo‘ri mevasidir.Bu tayyorlangan olxo‘rili pirogнинг hozir ayni fursatidir. Tayyorlaniladigan yegulikka taxminan 18 000 so‘m pul sarflaniladi.
Agarda siz kundalik hayotingizni shokoladli shirinliklarsiz tasavvur qila olmasangiz, unda tvorogdan qilingan ko‘ptokchalarga boy shokoladli pirogнинг retsepti ko‘nglingizga manzur kelishi aniq. Tvorog va kakos aralashgan asos, hamda shokoladli biskvitning uyg‘unlashuvi bu pishiriqqa takrorlanmas ta’m hadya etadi.
Ajoyib hidi ishtahani ochib yuboradigan banan va shokoladli pirog retseptini taqdim etamiz.Oila a’zolari yoki do‘stlar davrasida yig‘ilganda bu pirogни pishirsangiz, hammaning kayfiyati ko‘tarilib, davrangiz yanada qizishi aniq.
Mak bilan tvorog birlashmasi odatiy emas albatta, ammo ishoning, bunday uyg‘unlik juda ham ajoyib ta’mni hosil qiladi! Pirogning tashqi ko‘rinishi ishtahaochar, ta’mi esa juda mayindir. Bu pirogни tayyorlashda tuxumning oqi alohida, sarig‘i alohida ko‘pirtirilishi lozim.

Bundan-da ko‘proq retseptlar Zira.uz internet sahifasida.
Facebook: fb.com/zirauz
Instagram: @zirauz
O‘zbek tilidagi Telegram kanal: t.me/zirauzuz
Rus tilidagi Telegram kanal t.me/zirauz
Telegramdagi guruh: t.me/zirauz_chat
Tahririyat telefon raqami: (+99899) 837−15−15